cyanic-selkie/wikianc huggingface dataset:
Άορνος
Πολιορκία
Φάση 2η: Ο Αλέξανδρος διατάσσει τους στρατιώτες του να κατασκευάσουν από 100 πασσάλους ο καθένας, ώστε το μηχανικό σώμα να κλείσει με πρόσχωση τη χαράδρα ανάμεσα στο στρατόπεδό του και την Άορνο Πέτρα. Στη βόρεια ευάλωτη πλευρά που οδηγούσε προς το φρούριο, ο Μέγας Αλέξανδρος και οι καταπέλτες του συνάντησαν ως εμπόδιο μια βαθιά χαράδρα. Προκειμένου να προχωρήσουν οι πολιορκητικές μηχανές και να γεφυρωθεί το φαράγγι, κατασκευάστηκε από το μηχανικό σώμα, ένα χωμάτινο ανάχωμα με ξυλουργικές εργασίες, φερτά υλικά και χώμα. Οι εργασίες του μηχανικού σώματος των πρώτων ημερών δημιούργησαν ένα ανάχωμα 50 μέτρων (50 m ~ 60 γιάρδες) και την πιθανότητα της επιτυχίας μιας πολιορκίας πιο κοντά, αλλά η αντιστήριξη που δημιουργήθηκε βιαστικά προς τις πλευρές του φαραγγιού κατέρρευσε και κατακρημνίστηκε πέφτοντας απότομα προς τα κάτω, με αποτέλεσμα η αρχική πρόοδος που είχε συντελεστεί να αρχίσει να επιβραδύνεται.
Με το πρώτο φως της ημέρας οι στρατιώτες διατάχθηκαν να κόψουν από 100 πασσάλους ο καθένας. Μετά, πρώτος ο Αλέξανδρος άρχισε να ρίχνει χώμα στη πλαγιά από την κορυφή του λόφου, όπου είχαν στρατοπεδεύσει, για να δημιουργήσει πρόχωμα. Ήθελε να φτάσει στο ύψος του βράχου, ώστε τα τοξεύματά του να πλήττουν τους οχυρωμένους Ινδούς. Την πρώτη μέρα το πρόχωμα προχώρησε περί το ένα στάδιο (περίπου 185 μ). Τις επόμενες δύο μέρες οι εργασίες προχώρησαν υπό την κάλυψη καταπελτών από το σταθερό έδαφος και σφενδονητών από το πρόχωμα, που απέκρουαν τις επιθέσεις Ινδών κατά των εργαζομένων στην πρόσχωση.
Φάση 3η: Την τέταρτη μέρα της πολιορκίας μερικοί Μακεδόνες καταλαμβάνουν ένα ύψωμα που είχε το ίδιο ύψος με την Άορνο Πέτρα. Ο Αλέξανδρος διατάσσει το μηχανικό σώμα να στρέψει την πρόσχωση προς εκείνο το ύψωμα, ώστε τα τοξεύματά του να εξαπολύονται κατά των Ινδών από το ίδιο ύψος με εκείνους. Παρ 'όλα αυτά, στο τέλος της τρίτης ημέρας, ένα χαμηλός χωμάτινος λόφος συνέδεε πλέον με το πλησιέστερο άκρο του βουνού του Πιρ Σαρ και ήταν εφικτή η έναρξη της πολιορκίας. Ο Μέγας Αλέξανδρος επικεφαλής στην πρώτη γραμμή έδωσε το πρόσταγμα της επίθεσης, ενώ σύντομα η πρώτη δύναμη κρούσης αποκρούστηκε με την ρήψη ογκόλιθων που εκτοξεύονταν από πάνω προς τα κάτω.
Φάση 4η: Οι Ινδοί εκπλήσσονται από την επιμονή και την αποτελεσματικότητα των Μακεδόνων. Ζητούν διαπραγματεύσεις, αλλά στην πραγματικότητα θέλουν να κωλυσιεργήσουν, για να εγκαταλείψουν την Άορνο μέσα στη νύχτα. Ο Αλέξανδρος το πληροφορείται, δεν κάνει τίποτα για να εμποδίσει, αλλά στήνει ενέδρες και τους κατακόπτει κατά τη φυγή τους. Δεν υπάρχει καμία ένδειξη ότι η πρόσχωση τελικά έφτασε μέχρι το ύψος της Αόρνου Πέτρας, άλλωστε δεν ήταν πια απαραίτητο μετά την ήττα των Ινδών. Οι Ινδοί είχαν μείνει έκπληκτοι από την επιμονή και την αποτελεσματικότητα του μηχανικού των Μακεδόνων και ζήτησαν διαπραγματεύσεις. Όταν ο Αλέξανδρος έμαθε ότι σκόπευαν να κωλυσιεργήσουν μέχρι το βράδυ, οπότε θα ξεγλιστρούσαν από τον βράχο, τους διευκόλυνε στην απαγκίστρωση.
Απώλειες
Ο Μέγας Αλέξανδρος ολοκλήρωσε την πολιορκία της Αόρνου Πέτρας, σκοτώνοντας μερικούς φυγάδες που δεν παραδόθηκαν, σύμφωνα με τον σύγχρονο βιογράφο του Μεγάλου Αλεξάνδρου, Ρόμπιν Λέιν Φοξ. Είχε στήσει ενέδρες, τους επετέθη και σκότωσε πολλούς κατά τη φυγή τους, όπως λέει ο Αρριανός. Κατά τον Διόδωρο απλώς τους άφησε να διαφύγουν, αλλά αυτή η εκδοχή δεν είναι συνεπής με τη γενικότερη τακτική του. Ίσως ο Διόδωρος θέλησε να αντισταθμίσει την αρνητική εικόνα που δίνει  για τον Αλέξανδρο, με τη σφαγή των Ινδών μισθοφόρων, οι οποίοι είχαν συνθηκολογήσει όταν πολιόρκησε τα Μάσσαγα. Ο Κούρτιος δεν αναφέρει τίποτα για τη μετάβαση του Αλεξάνδρου από την Άορνο Πέτρα στον Ινδό ποταμό και ξανά πίσω, ούτε για την προετοιμασία μακρόχρονης πολιορκίας, ούτε για την αντίσταση στην προσέγγιση του Αλεξάνδρου στην Άορνο Πέτρα, ενώ για την κατάληψή της λέει ότι χρησιμοποιήθηκαν αναρριχητές, όπως και στη Σογδιανή Πέτρα. Λέει ότι οι Ινδοί προέβαλαν αποτελεσματική άμυνα, σκότωσαν αρκετούς αναρριχητές και πανηγύριζαν με τυμπανοκρουσίες επί δύο ημέρες. Εντούτοις για κάποιο λόγο, που δεν εξηγεί ο Ρωμαίος ιστορικός, την τρίτη νύχτα άρχισαν να εγκαταλείπουν το οχυρό. Τότε ο Αλέξανδρος διέταξε όλη τη στρατιά να αλαλάξει, οι Ινδοί πίστεψαν ότι δέχονταν γενική επίθεση, πανικοβλήθηκαν και προσπαθώντας να ξεφύγουν μέσα στο σκοτάδι οι περισσότεροι σκοτώθηκαν στους αδιάβατους γκρεμούς της περιοχής.
Μετά την πολιορκία
Ο ίδιος ο Μέγας Αλέξανδρος ανέβηκε στο φρούριο, πανηγυρικά, αφού ανασύρθηκε με σχοινί ως το γείσο των τειχών. Για τον εορτασμό των επινικείων χτίστηκαν ναός και θυσιαστήρια προς τη Νίκαια Αθηνά, τα ίχνη των οποίων εντοπίστηκαν από τον Άουρελ Στάιν το 1926. Κάπως έτσι ο Αλέξανδρος κατέλαβε τον βράχο, τον οποίο ο μύθος ήθελε απόρθητο ακόμη και από τον Ηρακλή. Πιθανόν να μην πρόκειται για τον Ηρακλή του ελληνικού πανθέου, κι ο Αρριανός πιστεύει ότι μάλλον πρόκειται για τοπικό μύθο, τον οποίο η προπαγάνδα του Αλεξάνδρου ευχαρίστως υιοθέτησε για να μεγεθύνει το κατόρθωμά του. Οι Ινδοί που τον καθοδήγησαν πήραν 80 τάλαντα ως αμοιβή για τις υπηρεσίες τους. Στην κορυφή του βράχου ο Αλέξανδρος κατασκεύασε φρούριο και εγκατέστησε ως φρούραρχο τον Σισίκοτο, έναν Ινδό αυτόμολο. Ο στόχος του Μεγάλου Αλεξάνδρου μετά την Άορνο στις αρχές της άνοιξης του επόμενου έτους 326 π.Χ., ήταν να συνδυάσει τις δυνάμεις του με αυτές του βασιλιά Ταξίλη, που ήταν βασιλιάς του ινδικού βασιλείου των Τάξιλα ή Ταξάσιλα (Takshaçila तक्षशिला), εναντίον του γείτονά του βασιλιά Πώρου που ήταν ο βασιλιάς της περιοχής του ποταμού Υδάσπη. Ο Μέγας Αλέξανδρος ήταν πλέον ελεύθερος να συνεχίσει την πορεία στην Πενταποταμία (σήμερα: Παντζάμπ) και η φήμη του αήττητου φαινόταν να δημιουργείται, μετά την Περσία, και στην Ινδία. Θα ακολουθούσε σύντομα η επίσης νικηφόρος Μάχη του Υδάσπη.
Εξωτερικοί σύνδεσμοι
Κατηγορία:Μάχες του Μεγάλου Αλεξάνδρου Κατηγορία:Μάχες μακεδονικού στρατού Κατηγορία:Μάχες κλασικής εποχής 327 π.Χ. Κατηγορία:Ιστορία του Πακιστάν Κατηγορία:Εκστρατεία του Μεγάλου Αλεξάνδρου
Μαλάμπο
Ιστορία
Η πόλη ιδρύθηκε αρχικά το 1827 από τους Βρετανούς, οι οποίοι επινοικίασαν το νησί στην Ισπανία κατά την περίοδο της αποικιοκρατίας. Το όνομα της πόλης ήταν Πορτ Κλάρενς. Τη χρησιμοποίησαν ως ναυτική βάση σε μια προσπάθεια να πατάξουν το δουλεμπόριο. Μάλιστα, πολλοί δούλοι εγκαταστάθηκαν εκεί πριν ακόμα ιδρυθεί η Σιέρρα Λεόνε ως κέντρο δουλεμπορίου. Πολλοί από αυτούς εγκαταστάθηκαν ξανά στη Σιέρρα Λεόνε και μερικοί από τους απογόνους τους ονομάζονται στην Ισημερινή Γουινέα Φερναντίνος (Fernandinos), αποτελώντας μάλιστα ξεχωριστή εθνοτική ομάδα που ομιλούν τη δική τους διάλεκτο (με αφρικανικά και πορτογαλικά στοιχεία).
Στη συνέχεια, η Μαλάμπο ονομάστηκε Σάντα Ιζαμπέλ με την επαναφορά στον έλεγχο των Ισπανών. Επιλέχθηκε να αντικαταστήσει την κυριότερη πόλη Μπάτα και να γίνει πρωτεύουσα το 1969. Το 1973 πήρε τη σημερινή της ονομασία, στα πλαίσια των προσπαθειών του καθεστώτος του Φρανσίσκο Μασίας Νγκουέμα για μετονομασία ατόμων και τόπων με πιο "αυθεντικά" αφρικανικά ονόματα.
Στην περίοδο της τρομοκρατίας από το καθεστώς του Μασίας, μεθοδεύτηκε η εξολόθρευση της μειονότητας των Μπούμπι, που αποτελούσαν την πλειοψηφία στο νησί Μπιόκο, και η εγκατάσταση στη Μαλάμπο και στη νησιωτική περιοχή των Φανγκ, φυλή στην οποία ανήκε ο Μασίας. Κατά τα τελευταία χρόνια της διακυβέρνησής του, πολλοί κάτοικοι της πόλης έφυγαν.
Κλίμα
Η μέση θερμοκρασία στην πόλη είναι 25 °C και οι ετήσιες βροχοπτώσεις φτάνουν τα 1.900 χιλιοστά το χρόνο. Το κλίμα είναι ισημερινό. .
Υποδομή
Παρά το γεγονός ότι αποτελεί την πρωτεύουσα της Ισημερινής Γουινέας, το οδικό δίκτυο στη Μαλάμπο παραμένει υπανάπτυκτο. Ελάχιστοι δρόμοι είναι ασφαλτοστρωμένοι και τα ονόματα πολλών οδών θυμίζουν τον αφρικανικό εθνικισμό, όπως "Λεωφόρος της Ανεξαρτησίας" και "Οδός Πατρίς Λουμούμπα". Στο κέντρο της πόλης βρίσκεται καθεδρικός ναός, που οικοδομήθηκε κατά την περίοδο της αποικιοκρατίας.
Στα νοτιοανατολικά της πόλης βρίσκεται το νοσοκομείο, το οποίο όμως υπολειτουργεί λόγω έλλειψης προσωπικού και στα δυτικά το ανακαινισμένο Διεθνές Αεροδρόμιο. Αξιοσημείωτο κτήριο είναι επίσης το Δικαστικό Μέγαρο. Η ανακάλυψη πετρελαίου μετάβαλε κάπως την κατάσταση στην πόλη.
Εξωτερικοί σύνδεσμοι
Κατηγορία:Πόλεις της Ισημερινής Γουινέας Κατηγορία:Πρωτεύουσες της Αφρικής
Θερμοστάτης
thumb|Παλαιότερος θερμοστάτης σώματος καλοριφέρ (1975) thumb|right|Θερμοστάτης σώματος καλοριφέρ (χωρίς το καπάκι) Ο θερμοστάτης είναι μια συσκευή ελέγχου η οποία χρησιμοποιείται για τη ρύθμιση της θερμοκρασίας είτε σε κάποια συσκευή είτε σε κάποιο χώρο. Αυτό επιτυγχάνεται όταν ο θερμοστάτης είναι συνδεδεμένος και ελέγχει ένα μηχανισμό θέρμανσης ή ψύξης.
Αποτελείται από μια διάταξη ανίχνευσης της υπάρχουσας θερμοκρασίας, ένα είδος θερμομέτρου, ένα μηχανισμό ορισμού από το χρήστη της συσκευής της επιθυμητής θερμοκρασίας και τέλος ένα μηχανισμό ο οποίος ενεργοποιεί αυτόματα τον μηχανισμό ψύξης ή θέρμανσης τον οποίο ελέγχει.
Με κάποια μέθοδο είτε καθαρά μηχανική, (π.χ. με διμεταλλικό έλασμα), είτε ηλεκτρική, θέτει σε ενέργεια ή αντίθετα διακόπτει τη λειτουργία στο μηχανισμό θέρμανσης ή ψύξης. Για παράδειγμα ο θερμοσίφωνας λειτουργεί με θερμοστάτη που διακόπτει τη λειτουργία του όταν η θερμοκρασία του νερού φθάσει στην επιθυμητή τιμή, και που επαναθέτει σε λειτουργία όταν η πτώση της θερμοκρασίας του νερού φθάσει σε κάποιο όριο. Με τον ίδιο τρόπο λειτουργούν οι θερμοστάτες σε ηλεκτρικές κουζίνες, θερμαντικά σώματα, κλιματιστικά σώματα καθώς και σε μεγάλο αριθμό σχετικών εγκαταστάσεων.
Εξωτερικοί σύνδεσμοι
Κατηγορία:Θερμοκρασία Κατηγορία:Ηλεκτρικά εξαρτήματα Κατηγορία:Αυτοματισμός
ΜΕΒΓΑΛ
Η ΜΕΒΓΑΛ είναι μία από τις μεγαλύτερες ελληνικές εταιρείες παραγωγής φρέσκων γαλακτοκομικών προϊόντων στην Ελλάδα. Δραστηριοποιείται στην καρδιά της Μακεδονίας, όπου παράγεται το 70% του φρέσκου αγελαδινού γάλακτος της χώρας, και εισκομίζει την καλύτερη πρώτη ύλη από 504 φάρμες της περιοχής, δίνοντας ώθηση στην ελληνική κτηνοτροφία.
H εταιρεία απασχολεί περίπου 650 εργαζόμενους στα Κουφάλια, καθώς και σε άλλες περιοχές (Αθήνα, Θεσσαλονίκη, Χαλκιδική, Κατερίνη, Ξάνθη, Ηράκλειο, Χανιά κ.α.), συνεργάζεται με εκατοντάδες ντόπιους προμηθευτές, και εκτός από τη στήριξη των Ελλήνων κτηνοτρόφων, έχει αναπτύξει μακρόχρονες οικονομικές συνεργασίες με πλήθος τοπικών φορέων αποτελώντας ισχυρό μοχλό επιχειρηματικότητας στη Μακεδονία, από το 1950 που είναι η χρονολογία της ίδρυσής της. Από το 1950 η εταιρεία υπογράφει περισσότερα από 430 προϊόντα, που έγιναν γνωστά για τις γεύσεις και τη διατροφική τους αξία, ενώ είναι πιστοποιημένα για την υψηλή τους ποιότητα. Πολλά από τα προϊόντα ΜΕΒΓΑΛ κατέχουν σημαντικά μερίδια αγοράς και είναι πρώτα σε πωλήσεις στην Ελλάδα και στο εξωτερικό.
Προϊόντα
Η εταιρεία επιδιώκει την ποιότητα σε όλα τα επίπεδα και για το λόγο αυτό εναρμονίζει κατά το δυνατόν τις λειτουργίες της με τους 17 στόχους βιώσιμης ανάπτυξης του ΟΗΕ, δημιουργώντας με σεβασμό καλύτερους όρους για το περιβάλλον και τον άνθρωπο.
Στο πλαίσιο της περιβαλλοντικής της πολιτικής έχει πετύχει μείωση κατά 28,9% στις εκπομπές διοξειδίου του άνθρακα, με την επένδυση σύνδεσης στο δίκτυο φυσικού αερίου, ενώ στο πλαίσιο της πολιτικής της για συσκευασίες φιλικές προς το περιβάλλον, επιλέγει συσκευασίες ανακυκλώσιμες, με λιγότερο πλαστικό και από χαρτί FSC.
Παραπομπές
Κατηγορία:Ελληνικές επιχειρήσεις Κατηγορία:Επιχειρήσεις τροφίμων Κατηγορία:Εταιρείες τροφίμων και ποτών στην Ελλάδα Κατηγορία:Ελληνικά εμπορικά σήματα
Ποδοσφαιρική Ομοσπονδία Επικράτειας Αυστραλιανής Πρωτεύουσας
Η Ποδοσφαιρική Ομοσπονδία Επικράτειας Αυστραλιανής Πρωτεύουσας (αγγλικά: ACT Football Federation, εμπορική ονομασία: Capital Football) είναι διοικητικό όργανο όσον αφορά το άθλημα του ποδοσφαίρου στην πολιτεία Επικράτεια Αυστραλιανής Πρωτεύουσας της Αυστραλίας. Η έδρα της βρίσκεται στην Καμπέρα και είναι υπεύθυνη για τη διεξαγωγή των ποδοσφαιρικών διοργανώσεων της πολιτείας, των πρωταθλημάτων όπως και του θεσμού του κυπέλλου.
Ιστορία
Ο φορέας ιδρύθηκε τη δεκαετία του 1960 ως ACT Soccer Federation Incorporated. Η οργάνωση αντικατέστησε την εκτοπισμένη Ποδοσφαιρική Ένωση Ομοσπονδιακής Επικράτειας Πρωτεύουσας (Federal Capital Territory Soccer Football Association), η οποία ήταν υπεύθυνη για τις ποδοσφαιρικές διοργανώσεις στην πρωτεύουσα μεταξύ 1926 και 1932 και την Ποδοσφαιρική Ένωση Ομοσπονδιακής Επικράτειας Μονάρο (Federal Monaro District Soccer Association), η οποία διήρκεσε δύο χρόνια (1932–33).
Η Μεγάλη Ύφεση και ο Β΄ Παγκόσμιος Πόλεμος είχαν ως αποτέλεσμα τη διακοπή των ποδοσφαιρικών δραστηριοτήτων χωρίς τη σύσταση νέας ομοσπονδίας, ενώ οι ομάδες της πολιτείας αγωνίζονταν σπάνια στη Νέα Νότια Ουαλία. Μετά την ολοκλήρωση του πολέμου, νέες κοινότητες μεταναστών εγκαταστάθηκαν στην Καμπέρα και ίδρυσαν συλλόγους όπως η Γιουβέντους, η Ολίμπικ, η Κροάτια και η Χουνγκέρια. Αυτοί οι σύλλογοι αποτέλεσαν τη ραχοκοκαλιά της νέας Ομοσπονδίας Ποδοσφαίρου ΕΑΠ (ACT Soccer Federation) στη δεκαετία του 1960. Η νέα ομοσπονδία και οι σύλλογοι υιοθέτησαν πολιτική το 1960 για την κατάργηση των εθνοτικών ονομάτων, αλλά μέχρι το 1966 η πολιτική αυτή εγκαταλείφθηκε και τα εθνικά ονόματα επέστρεψαν.
Η Ομοσπονδία Ποδοσφαίρου ΕΑΠ συνέχισε να λειτουργεί ως ομοσπονδιακός πολιτειακός φορέας της ΕΑΠ υπό την εμπορική ονομασία Soccer Canberra μέχρι το 2005, όταν ο οργανισμός προχώρησε σε αναδιάρθρωση και αλλαγή σήματος σύμφωνα με τη νέα εθνική αλλαγή επωνυμίας που καθόρισε τη νέα εθνική ομοσπονδία, την Ποδοσφαιρική Ομοσπονδία Αυστραλίας (FFA). Η επωνυμία του οργανισμού άλλαξε σε ACT Football Federation Incorporated και άρχισε να εμπορεύεται με την επωνυμία Capital Football.
Eξωτερικοί σύνδεσμοι
Κατηγορία:Ποδόσφαιρο στην Αυστραλία
Ευρωπαϊκή Οδός 002
right. Η Ευρωπαϊκή Οδός 002 είναι μια οδική αρτηρία του Διεθνούς Δικτύου Εθνικών Οδών της Ευρώπης. Η διαδρομή ξεκινάει από την Αρμενία και καταλήγει στο Αζερμπαϊτζάν.
Διαδρομή
2 02
Τσάρλι Πενγκ
Ο Λούο Σανγκ, γνωστός με το ψευδώνυμο Τσάρλι Πενγκ, είναι Κινέζος υπήκοος που συνελήφθη από τις ινδικές αρχές με κατηγορίες κατασκοπείας, πλαστογραφίας και ξεπλύματος χρήματος το 2018. Μετά τη σύλληψή του το 2018, τα ινδικά δικαστήρια τον άφησαν να φύγει και τον απέλασαν από την Ινδία. Ωστόσο, επέστρεψε στην Ινδία με νέα ταυτότητα, παντρεύτηκε ένα κορίτσι από το Λούνγκλεϊ της Μιζόραμ και συνέχισε τη νομιμοποίηση εσόδων από παράνομες δραστηριότητες στο Δελχί. Το Τμήμα Φορολογίας Εισοδήματος του Κεντρικού Συμβουλίου Άμεσων Φόρων (Central Board of Direct Taxes, CBDT), τον έπιασε σε επιδρομές που αφορούσαν το δίκτυο Χαγουάλα (ένα δημοφιλές και ανεπίσημο σύστημα μεταφοράς χρημάτων που δεν βασίζεται στην κυκλοφορία μετρητών ή σε τραπεζικές μεταφορές μέσω υπολογιστή αλλά αντ 'αυτού στην απόδοση και την τιμή ενός τεράστιου δικτύου χρηματιστών ) 1.000₹ κρορ (140 εκατομμύρια δολάρια ΗΠΑ) στις 11 Αυγούστου 2020. Συνελήφθη επίσης με την κατηγορία κατασκοπείας του Δαλάι Λάμα και του στενού του κύκλου, προσλαμβάνοντας ανθρώπους για να κατασκοπεύουν Ινδούς υπέρ του Θιβέτ και χρησιμοποιώντας την απαγορευμένη εφαρμογή WeChat (προφορά: Γουί Τσατ) για επικοινωνία.
Βίος
Σύμφωνα με τα ινδικά αστυνομικά αρχεία, ο Τσάρλι Πενγκ γεννήθηκε στο Θιβέτ το 1978. Στην ηλικία των οκτώ, ένας άντρας, ο Λι Πενγκ, βοήθησε τη μητέρα του και τον πήγε στο Ναντσίνγκ στην Κίνα. Όταν ο Τσάρλι Πενγκ ήταν 18 ετών, ταξίδεψε στο Θιβέτ για να συναντήσει τον βιολογικό του πατέρα με τον οποίο έμεινε για ένα χρόνο. Εκεί ο Πενγκ εργάστηκε ως έμπορος ντονγκ τσονγκ σία κάο (Ophiocordyceps sinensis, ένας μύκητας που αναπτύσσεται στα έντομα). Η γνώση του για τα κινέζικα τον βοήθησε να επικοινωνήσει με τους Κινέζους και με τη σειρά του τον βοήθησε να κερδίσει περισσότερα χρήματα.
Κατά την ανάκρισή του, ο Πενγκ είπε ότι το 2009 ταξίδεψε με τα πόδια στο Νεπάλ, όπου έζησε ως βουδιστής μοναχός σε ένα μοναστήρι κοντά στο Κατμαντού, συνεχίζοντας το εμπόριο. Το 2014, ταξίδεψε στο Δελχί με λεωφορείο και βρήκε ένα μέρος για να μείνει στο Μάντζου Κα Τίλα, έναν οικισμό του Θιβέτ. Ο Πενγκ χρησιμοποίησε τα έγγραφα του μοναστηριού για να εγγραφεί ως θιβετιανός πρόσφυγας στη χώρα. Σύντομα άρχισε να εισάγει κινεζικά προϊόντα, επιτρέποντάς του να πάρει ένα διαμέρισμα στη Ντάρκα και μετά ένα μεγαλύτερο στο Γκουργκαόν.
Τον Σεπτέμβριο του 2018, η αστυνομία του Δελχί τον συνέλαβε με κατηγορίες κατασκοπείας και ξεπλύματος χρημάτων. Ωστόσο, τον άφησαν ελεύθερο τα δικαστήρια. Στις 11 Αυγούστου, κατά τη διάρκεια επιδρομών, αποκαλύφθηκε ένα δίκτυο Χαγουάλα που ήταν στην πραγματικότητα μία βιτρίνα για ένα πρόγραμμα ξεπλύματος χρημάτων αξίας 131 εκατομμυρίων δολαρίων. Πάνω από 40 ψεύτικοι τραπεζικοί λογαριασμοί συνδέθηκαν με την απάτη. Οι ινδοί και οι κινέζοι συνεργάτες του Πενγκ τέθηκαν επίσης υπό παρακολούθηση.
Παραπομπές
Κατηγορία:Κινέζοι Κατηγορία:Κινέζοι κατάσκοποι
Free Live!
Το Free Live! είναι το πρώτο ζωντανά ηχογραφημένο άλμπουμ του βρετανικού ροκ συγκροτήματος Free, το οποίο κυκλοφόρησε τον Σεπτέμβριο του 1971 μέσω της δισκογραφικής εταιρείας "Island Records". Επανεκδόθηκε με επτά επιπλέον κομμάτια σε μορφή CD, στις 5 Φεβρουαρίου 2002 από την "Island".
Οι ηχογραφήσεις που συμπεριλήφθηκαν στο δίσκο πραγματοποιήθηκαν τον Ιανουάριο του 1970 στο Σάντερλαντ και τον Σεπτέμβριο της ίδιας χρονιάς στο Κρόιντον.
Η προσωρινή διάλυση του συγκροτήματος συνέπεσε με την κυκλοφορία του άλμπουμ με αποτέλεσμα την σημαντική άνοδο των πωλήσεων τους, με το "Free Live!" να ανεβαίνει στην τέταρτη θέση των βρετανικών τσαρτ, αν και στις Ηνωμένες Πολιτείες έφθασε μόλις στο # 89.
Τραγούδια
1. All Right Now (Fraser, Rodgers) - 6:24
2. I'm A Mover (Fraser, Rodgers) - 3:46
3. Be My Friend (Fraser, Rodgers) - 5:56
4. Fire and Water (Fraser, Rodgers) - 3:56
5. Ride on a Pony (Fraser, Rodgers) - 4:30
6. Mr. Big (Fraser, Kirke, Kossoff, Rodgers) - 6:13
7. The Hunter (Cropper, Dunn, Jackson, Jones, Wells)) - 5:29
Τα μέλη των Free
Το Free Live! ηχογραφήθηκε από τους εξής μουσικούς:
Πηγές
Free
Κατηγορία:Δισκογραφία των Free Κατηγορία:Άλμπουμ του 1971
Γόρτυνα Αρκαδίας
thumb|Η Αρχαία Γόρτυνα Η Γόρτυνα ή Γόρτυς ήταν αρχαία πόλη των Αρκάδων στην δεξιά όχθη του Λούσιου ποταμού. Ερείπια της αρχαίας πόλης βρίσκονται σήμερα κοντά στο χωριό Ατσίχολος Αρκαδίας στο μέσο της διαδρομής από Καρύταινα προς Δημητσάνα. Το 1941 έγιναν πρώτη φορά ανασκαφές από τη γαλλική αρχαιολογική σχολή των Αθηνών. Οι έρευνες έδειξαν ότι ήταν πανάρχαια Αρκαδική πόλη που μετά την δημιουργία και εποικισμό της Μεγαλόπολης μειώθηκε αισθητά σε πληθυσμό αλλά συνέχισε να υπάρχει μέχρι τους πρώτους Βυζαντινούς χρόνους.
Σύμφωνα με την ελληνική μυθολογία η πόλη οικίστηκε και πήρε το όνομα της από τον Γόρτυνο, γιο του Στύμφηλου που την έκτισε δίπλα σε ποταμό που σε εκείνο το σημείο λέγεται Γορτύνιος. Ο ποταμός ήταν Λούσιος που στην Γόρτυνα δεχόταν τα νερά των πηγών της περιοχής και τα νερά του ήταν παγωμένα πολύ. Ο Παυσανίας την αναφέρει στις πόλεις που εποίκισαν την νέα πόλη, την Μεγαλόπολη. Την εποχή που πέρασε από εκεί ο Παυσανίας την αναφέρει κώμη που σημαίνει ότι δεν εγκαταλείφθηκε εντελώς όπως οι περισσότερες πόλεις που εποίκησαν την Μεγαλόπολη αλλά συνέχισε να κατοικήται. Σύγχρονες έρευνες δείχνουν ότι στην πόλη είχε εγκατασταθεί μακεδονική φρουρά και τείχη κτισμένα από τους Μακεδόνες.
Η πόλη συνδεόταν με την Μεγαλόπολη με δημόσιο δρόμο. Σύμφωνα με τον Πλάτωνα η Γόρτυνα ίδρυσε και εποίκησε την Γόρτυνα στην Κρήτη. Η Γόρτυνα είχε ναό του Ασκληπιού ε αγάλματα του Ασκληπιού και της Υγείας, επίσης είχε και ιαματικά λουτρά. Ερείπια του Ασκληπιείου διασώζονται και σήμερα στον αρχαιολογικό χώρο.
Από το όνομα της πόλης η περιοχή σήμερα ονομάζεται Γορτυνία, Δήμος Γόρτυνος κτλ.
Παραπομπές
Κατηγορία:Πόλεις της αρχαίας Αρκαδίας Κατηγορία:Αρχαιολογικοί τόποι στην Αρκαδία
Κρυογενετική
Στη Φυσική, Κρυογενετική (αγγλικά: cryogenics) είναι η μελέτη της παραγωγής και της συμπεριφοράς της ύλης σε πολύ χαμηλές θερμοκρασίες. Το άτομο που εξετάζει στοιχεία που έχουν εκτεθεί σε εξαιρετικά χαμηλές θερμοκρασίες ονομάζεται κρυογενετιστής. Οι κρυογενετιστές έχουν ως μονάδες μέτρησης της θερμοκρασίας τις κλίμακες Κέλβιν και Ράνκιν.
Περεταίρω ανάγνωση
Κατηγορία:Κρυογενετική Κατηγορία:Τεχνολογία ψύξης
Γκύντερ Άλτενμπουργκ
Ο Γκύντερ Άλτενμπουργκ (5 Ιουνίου 1894, Κένιγκσμπεργκ - 23 Οκτωβρίου 1984, Βόννη) ήταν Γερμανός διπλωμάτης.
Τα πρώτα διπλωματικά του καθήκοντα τον έφεραν σε θέσεις στη Ρώμη, τη Βιέννη και το Βουκουρέστι, και παρέμεινε συνδεδεμένος με τη νοτιοανατολική Ευρώπη καθ' όλη τη διάρκεια της καριέρας του. Το 1934, υπηρετούσε στη Βιέννη κατά τη διάρκεια του αποτυχημένου πραξικοπήματος τον μήνα Ιούλιο ενάντια στο αυστριακό καθεστώς από Αυστριακούς Ναζί και πιθανότατα συμμετείχε στην προετοιμασία του. Στη συνέχεια ανακλήθηκε στο Βερολίνο, όπου εργάστηκε στο τμήμα, που ασχολείται με την Αυστρία και την Τσεχοσλοβακία.
Προσχώρησε στο Ναζιστικό Κόμμα το 1935 και του δόθηκε θέση στη γραμματεία του Υπουργού Εξωτερικών Γιόαχιμ φον Ρίμπεντροπ. Μετά την εισβολή στη Γιουγκοσλαβία τον Απρίλιο του 1941, αρχικά είχε προγραμματιστεί να γίνει πληρεξούσιος για τη Σερβία, αλλά στις 28 Απριλίου 1941 ορίστηκε ως πληρεξούσιος του Ράιχ για την Ελλάδα.
Ο Άλτενμπουργκ έτρεφε μάλλον φιλικές διαθέσεις προς τη χώρα και τον λαό. Ήδη από τις πρώτες ημέρες της διαμονής του στην Αθήνα, προειδοποίησε τους προϊσταμένους του για τον ελλοχεύοντα κίνδυνο ενδημικής πείνας.
Τον Νοέμβριο του 1941, σημειώθηκε η πρώτη αντίδραση των γερμανικών Αρχών λόγω μείωσης της αποδοτικότητας των Ελλήνων εργατών λόγω του υποσιτισμού τους. Ο Άλτενμπουργκ ζήτησε με τηλεγράφημά του προς το Γερμανικό Υπουργείο Εξωτερικών, την αναστολή της εξαγωγής ελληνικών γεωργικών προϊόντων στη Γερμανία. Τον Απρίλιο του 1942, αναλαμβάνοντας πρωτοβουλία συναντήθηκε με τον Ιταλό ομόλογό του στη Ρώμη και συμφώνησαν στην αποστολή 20.000 τόνων σιταριού από τη Γερμανία στην Αθήνα, αλλά το Βερολίνο ακύρωσε τη συμφωνία.
Ως ο ανώτατος Γερμανός πολιτικός αξιωματούχος στην κατεχόμενη Ελλάδα, λειτούργησε ως επόπτης της ελληνικής κυβέρνησης-μαριονέτας μαζί με τον Ιταλό ομόλογό του, Πελεγκρίνο Γκίτζι,και συμμετείχε άμεσα στην απέλαση του εβραϊκού πληθυσμού της Θεσσαλονίκης την άνοιξη του 1943.
Απομακρύνθηκε από τη θέση του στις 3 Νοεμβρίου 1943, μετά την ιταλική συνθηκολόγηση και την πλήρη Κατοχή της Ελλάδας από τους Γερμανούς, η οποία οδήγησε σε πλήρη αναδιάρθρωση της γερμανικής διοίκησης υπό τον νέο στρατιωτικό κυβερνήτη της Ελλάδας, Αλεξάντερ Λερ.
Μετά τον πόλεμο, κατέθεσε στις δίκες της Νυρεμβέργης και υπηρέτησε ως γενικός γραμματέας του βιομηχανικού λόμπι της Γερμανικής Ομάδας του Διεθνούς Εμπορικού Επιμελητηρίου.
Σωτήρης Παπασπυρόπουλος
Ο Σωτήρης Παπασπυρόπουλος είναι Έλληνας ζωγράφος. Σπούδασε στη Ανωτάτη Σχολή Καλών Τεχνών (1939-1945) στην Αθήνα και μαθήτευσε στους Δ. Μπισκίνη, Π. Μαθιόπουλο, Κ. Παρθενη, Σ. Βικάτο και Ουμβέρτο Αργυρό."Όμως στο έργο του τίποτα δεν θυμίζει τους δασκάλους του. Ακολουθεί περισσότερο τη ναΐφ καταβολή του και ο κόσμος του αποκαλύπτεται απλός και τυπικός." "Στο έργο του καλλιεργεί έναν κολοριστικό υπαιθρισμό μεγάλης χρωματικής έντασης. Αντιμετωπίζει τα φαινόμενα με τρόπο ναΐφ, που τα απλουστεύει χωρίς να τα αποξενώνει." "Ο Παπασπυρόπουλος κερδίζει την συμπάθεια και την εκτίμησι με μια εργασία που διακρίνει η σεμνότης, η σοβαρότης και η αυτοσυγκέντρωσις....."
Έργα του Παπασπυρόπουλου υπάρχουν σε δημόσια κτίρια και ιδιωτικές συλλογές, στο Μουσείο Βορρέ, στην πινακοθήκη της Καλαμάτας, στη συλλογή της Τράπεζας της Ελλάδος, στη συλλογή της Αμερικανικής Τράπεζας CHACE MANHATTAN BANK, στα γραφεία του αεροδρομίου Ελευθέριος Βενιζέλος κλπ. Δίδαξε στη Διπλάριο Σχολή, στη Σχολή Μπαρμπίκα και στο Λύκειο Κηφισιάς.
Έκανε ατομικές εκθέσεις στην Αθήνα: 1954,1956, 1959,1960,1968,1972,1975 και πήρε μέρος σε πανελλήνιες: 1952,1957,1960,1963,1965,1967,1969,1971,1973,1975.
Εξωτερικοί σύνδεσμοι
Η Καθημερινή 7 Απρ. 1954, 18 Μαρτ 1956, 6 Ιαν. 1979,Ακρόπολις 11 Απρ 1954, 9 Μαρτ. 1956, Απογευματινή 12 Απρ. 1954, Έθνος 28 Μαρτ 1956.
Παραπομπές
Κατηγορία:Έλληνες ζωγράφοι
Σαλάτα Φουλ μενταμές
Η σαλάτα Φουλ μενταμές ή φάβα σαλάτα φασολιών (سلطة فول مدمس, επίσης σαλάτα φασολιών, στα سلطة فول) είναι Αραβικός πρωινός μεζές, ο οποίος τρώγεται και με τη μορφή σαλάτας. Τα συνηθέστερα συστατικά είναι: φάβα, ψιλοκομμένες ντομάτες, κρεμμύδι, μαϊντανός, χυμός λεμονιού, ελαιόλαδο, πιπέρι και αλάτι.
Παραπομπές
Κατηγορία:Αραβική κουζίνα Κατηγορία:Τρόφιμα με βάση όσπρια Κατηγορία:Σαλάτες
Ολυμπιάδα Αιγάλεω
δεξιά|200 px|μικρογραφία|Το έμβλημα του συλλόγουΟ Αθλητικός Όμιλος Ολυμπιάς '73 είναι αθλητικός σύλλογος του Αιγάλεω, ιδρυθείς το έτος 1973 (εξ' ου και η ονομασία του) ύστερα από πρωτοβουλία ορισμένων αθλητών του ανδρικού και του εφηβικού τμήματος καλαθοσφαίρισης του Αιγάλεω Α.Ο., οι οποίοι φέρονταν δυσαρεστημένοι με την τότε διοίκηση του συλλόγου. Τη δεκαετία του '80 η Ολυμπιάδα έφτασε να διατηρεί πέντε τμήματα (καλαθοσφαίρισης ανδρών και γυναικών, χειροσφαίρισης ανδρών, στίβου και κολύμβησης , το μόνο που υφίσταται πλέον). Χρώματα της ομάδας είναι το πορτοκαλί και το γαλάζιο.
Τμήμα Χειροσφαίρισης ανδρών
Το τμήμα χάντμπολ ανδρών της ομάδας γνώρισε σημαντικές διακρίσεις, με πρώτη την κατάκτηση του τίτλου στο πρωτάθλημα της Α' τοπικής κατηγορίας "Κέντρου" της περιόδου 1982-83 και με προπονητή το Γ. Μπάγιο ανέβηκε στη Β' Εθνική όπου παρέμεινε για αρκετά χρόνια για να επιστρέψει στο τοπικό πρωτάθλημα Αθηνών τη σεζόν 1986-87.
Τμήμα καλαθοσφαίρισης ανδρών
Το τμήμα μπάσκετ ανδρών της ομάδας πήρε μέρος στο πρωτάθλημα της Γ' κατηγορίας Αθηνών ("Κέντρου"), για πρώτη φορά την περίοδο 1973-74, όταν μετείχε στον Α' όμιλο (εκ τριών) της διοργάνωσης. Το εναρκτήριο παιχνίδι της Ολυμπιάδας δόθηκε την Τετάρτη 31 Οκτωβρίου 1973, εναντίον της Ηλιούπολης, εντός έδρας και οι Αιγαλεώτες επικράτησαν με σκορ 43-40 (ημ. 17-19). Η σύνθεση της ομάδας ήταν: Μπέλτσος 16, Αθανασόπουλος 10, Ζαρουχλιώτης 8, Κοροβέσης, Φαναριώτης 8, Μαρίνος, Δούσης, ενώ εκείνη τη χρονιά στην ομάδα έπαιξαν και οι Πανουσάκης, Χατζηγεωργίου, Μαυρομμάτης, Σακελλαρίου κ.α. Μια δεκαετία μετά την ίδρυσή του και αφού ξεκίνησε από την τρίτη τοπική κατηγορία (κερδίζοντας άμεσα την άνοδό της στη Β΄ κατηγορία έχοντας προπονητή το Σταμάτη Βιλλιώτη ), το τμήμα μπάσκετ ανδρών κατόρθωσε να κερδίσει την άνοδό του για την πρώτη κατηγορία της ΕΣΚΑ (1984). Την επόμενη τριετία μετείχε σε αυτό το πολύ ισχυρό τότε πρωτάθλημα, επιτυγχάνοντας σημαντικές διακρίσεις. Το 1984-85 με προπονητή τον Θέμη Χολέβα κατέλαβε την 4η θέση, το 1985-86 με τεχνικό το Δημήτρη Καρβέλα τερμάτισε στην 8η θέση, αλλά την επόμενη χρονιά (1986-87) με τον Ηλία Βλαβάκη βρέθηκε στην 14η θέση και υποβιβάστηκε στη Β΄ κατηγορία. Πρόλαβε ωστόσο να αναδείξει σπουδαίους αθλητές, όπως οι διεθνείς Κώστας Παναγιωτόπουλος, Αλέξης Γιαννόπουλος, Δημήτρης Γιαννόπουλος (Πανελλήνιος Γ.Σ., Αιγάλεω Α.Ο.), Κώστας Μιχελιουδάκης (Αιγάλεω Α.Ο., ΑΕΚ, Έσπερος Καλλιθέας, Απόλλων Αθηνών), ενώ με τα χρώματά της αγωνίσθηκε ο παλαίμαχος αθλητής του Γ.Σ. Περιστερίου Θανάσης Σβετζούρης, όπως και οι βετεράνοι του Αιγάλεω Α.Ο. Κώστας Μαγκουνής και Γιώργος Θωμόπουλος, ο οποίος επί σειρά ετών υπήρξε υπεύθυνος των τμημάτων υποδομής της. Μετά το 1987 άρχισε η πτωτική πορεία του τμήματος, το οποίο και τελικά διαλύθηκε, στα μέσα της επόμενης δεκαετίας, αφού προηγουμένως (περίοδος 1991-92) είχε φτάσει να αγωνίζεται στη Δ΄ τοπική κατηγορία ΕΣΚΑ.
Κολυμβητικό Τμήμα
Είναι το μοναδικό αυτή τη στιγμή ενεργό τμήμα του συλλόγου, αφού και το τμήμα χάντμπολ ανδρών καταργήθηκε περίπου την ίδια εποχή με το μπασκετικό. Η Ολυμπιάδα μετέχει σε όλες τις Πανελλήνιες διοργανώσεις και οι κολυμβητές της έχουν κατακτήσει πολλά μετάλλια τόσο σε ατομικό, όσο και σε συλλογικό επίπεδο. Ο σύλλογος χρησιμοποιεί για τις προπονήσεις του το κολυμβητήριο Αιγάλεω και διαθέτει πολλά επιμέρους τμήματα ανδρών και γυναικών.
Παραπομπές
Κατηγορία:Αθλητικοί σύλλογοι Αθήνας Κατηγορία:Ιδρύσεις αθλητικών συλλόγων το 1973 Κατηγορία:Ελληνικοί σύλλογοι κολύμβησης
Καρασπύρος
Ο Καρασπύρος ήταν αγωνιστής της Επανάστασης του 1821, από την ορεινή Αχαΐα.
Βιογραφικά στοιχεία
Η καταγωγή του ήταν από τα Νεζερά της Επαρχίας Καλαβρύτων. Πήρε μέρος πολεμώντας γενναία καθ' όλη την Επανάσταση και ηγούνταν επίσης ως οπλαρχηγός στρατιωτικού σώματος. Στο Λεβίδι φάνηκε στο έπακρον η παλικαριά του όπου μόνος του εκεί και εγκαταλελειμμένος από τους άνδρες του κλείστηκε στον ληνό του γέρο-Σταμάτη Δημητρακοπούλου πολεμώντας σκληρά και σκοτώνοντας πολλούς Τούρκους μέχρι που ήρθε ο Σκαλτσάς και έτρεψε τους Τούρκους σε φυγή.
Πηγές
Κατηγορία:Αγωνιστές του 1821
Όσκαρ Μπέρχερ
Ο Όσκαρ Μπέρχερ (Óscar José Rafael Berger Perdomo, ορθή προφορά στα ισπανικά: ['oskaɾ xo'se rafa'el beɾ'ʃe peɾ'domo]; 11 Αυγούστου 1946-) είναι πολιτικός από τη Γουατεμάλα, ο οποίος υπηρέτησε ως πρόεδρος της χώρας από το 2004 ως το 2008.
Σπουδές, οικογένεια και καταγωγή
Γεννημένος το 1946 και από οικογένεια ανώτερης τάξης, έχει ρίζες από το Βέλγιο. Σπούδασε νομικά στο ιδιωτικό ιησουιτικό Πανεπιστήμιο Ραφαέλ Λαντίβαρ και παντρεύτηκε το 1967 με την Γουέντι Γουίντμαν και απέκτησαν έναν γιο και ένα εγγόνι.
Πολιτική σταδιοδρομία και πορεία προς την προεδρία
Το 1991-99 διετέλεσε δήμαρχος της Πόλης της Γουατεμάλας. Ήταν υποψήφιος πρόεδρος στις γενικές εκλογές που διεξήχθησαν το 2003, με τον Μεγάλο Εθνικό Συνασπισμό, λαμβάνοντας 34% των ψήφων έναντι 26% για τον Άλβαρο Κολόμ της Εθνικής Ενώσεως για την Ελπίδα και λιγότερο για τον πρώην πρόεδρο, Εφραΐν Ρίος Μοντ, του Δημοκρατικού Μετώπου της Γουατεμάλας (19%).
Εκλογή στην προεδρία
Εξελέγη πρόεδρος στις 28 Δεκεμβρίου 2003, με ποσοστό 54% των ψήφων και ορκίστηκε στις 14 Ιανουαρίου 2004. Τον διαδέχθηκε στην προεδρία ο Άλβαρο Κολόμ, το 2008.
Αρνητικά
Όταν πέρασε από τη χώρα ο Κυκλώνας Σταν το 2005 που είχε ως αποτέλεσμα να πεθάνουν 1000 άτομα στη Γουατεμάλα, δήλωσε "Δεν είναι και τόσο κακό, οι φτωχοί είναι συνηθισμένοι σε τέτοια ζωή".
Παραπομπές
Μπερχερ
Μάγκι Σμιθ
Η Μάγκι Σμιθ (Maggie Smith, 28 Δεκεμβρίου 1934 - ...) είναι Αγγλίδα ηθοποιός. Η μακρά της καριέρα, που μετρά περίπου 60 χρόνια, την έχει καταστήσει ως μια από τις σημαντικότερες ηθοποιούς της Μεγάλης Βρετανίας. Η Σμιθ έχει βραβευτεί για τις ερμηνείες της τόσο στο θέατρο, όσο και τον κινηματογράφο. Είναι κάτοχος δυο βραβείων Όσκαρ (ενός Α' Γυναικείου Ρόλου κι ενός Β' Γυναικείου Ρόλου), ενός Βραβείου Τόνυ, επτά Βραβείων BAFTA, δυο Βραβείων Έμμυ, δυο Χρυσών Σφαίρων, δυο Βραβείων Σωματείου Ηθοποιών κι ενός Βραβείου Λόρενς Ολίβιε. Οι σημαντικότερες ταινίες στις οποίες έχει συμμετάσχει είναι οι: Οθέλλος (Othello, 1965), Η Δεύτερη Νιότη της Τζιν Μπρόντι (The Prime of Miss Jean Brodie, 1969), Ταξίδια με τη Θεία μου (Travels With My Aunt, 1972), Καλιφόρνια Οτέλ (California Suite, 1978), Η Σύγκρουση των Τιτάνων (Clash of the Titans, 1981), Δωμάτιο με θέα (Room with a View, 1985) κι Έγκλημα στο Γκόσφορντ Παρκ (Gosford Park, 2001), οι οποίες έχουν μείνει κλασικές και έχουν λάβει ευνοϊκές κριτικές. Τα τελευταία χρόνια έχει συμμετάσχει και σε εμπορικότερες ταινίες όπως οι: Κάπτεν Χουκ (Hook, 1991), Τρελές Αδελφές (Sister Act, 1992) και στη σειρά ταινιών Χάρι Πότερ. Ενώ αυτή την περίοδο εμφανίζεται στη δραματική σειρά εποχής Downton Abbey στο ρόλο της Βασιλομήτορος Κοντέσας του Γκράντθαμ, Βάιολετ Κρόλεϊ για τον οποίο τιμήθηκε με Βραβείο Έμμυ. Η ηθοποιός έχει επίσης τιμηθεί από τη Βασίλισσα της Αγγλίας με τον ανώτερο τίτλο τιμής της Βρετανίας, Ντέιμ.
Πρώτα Βήματα
μικρογραφία|260x260εσ|Τα αποτυπώματα των χεριών της Μάγκι Σμιθ στη Λέστερ Σκουέαρ του [[Λονδίνο|Λονδίνου]] Η Μάργκαρετ Νάταλι Σμιθ γεννήθηκε στο Ίλφορντ του Λονδίνου το 1934. Ο πατέρας της, Ναθάνιελ Σμιθ, ήταν παθολόγος ενώ η μητέρα της ήταν γραμματέας. Η Σμιθ που έχει δυο μεγαλύτερα αδέλφια τον Ίαν και τον Άλιστερ, φοίτησε στο Λύκειο της Οξφόρδης. .
Καριέρα
Από τη δεκαετία του '80 κι έπειτα ανέλαβε κυρίως ρόλους, ως καρατερίστα με σημαντικότερους εκείνους στις ταινίες Δωμάτιο με θέα (Room With A View, 1985) του Τζέιμς Άιβορι, Ριχάρδος ο Γ' (Richard III, 1995) και Έγκλημα στο Γκόσφορντ Παρκ (Gosford Park, 2001).
Πιο πρόσφατη κινηματογραφική εμφάνιση της ηθοποιού αποτελεί η συμμετοχή της στην ταινία του Τζον Μάντεν Εξωτικό Ξενοδοχείο Μάριγκολντ (The Best Exotic Marigold Hotel, 2012) καθώς κι η ταινία Quartet σε σκηνοθεσία Ντάστιν Χόφμαν, που αναμένεται να κυκλοφορήσει στα τέλη του 2012.
Εξωτερικοί σύνδεσμοι
Κατηγορία:Βραβευμένες με Όσκαρ Α' Γυναικείου Ρόλου Κατηγορία:Βραβευμένες με Όσκαρ Β' Γυναικείου Ρόλου Κατηγορία:Βραβευμένες με BAFTA Α' Γυναικείου Ρόλου Κατηγορία:Βραβευμένες με Χρυσή Σφαίρα Β΄ Γυναικείου Ρόλου Κατηγορία:Αγγλίδες ηθοποιοί κινηματογράφου Κατηγορία:Αγγλίδες ηθοποιοί τηλεόρασης Κατηγορία:Αγγλίδες ηθοποιοί θεάτρου Κατηγορία:Βραβευμένες με Χρυσή Σφαίρα Καλύτερης Ηθοποιού (Κωμωδίες ή Μιούζικαλ)
Φρικασσέ
μικρογραφία|Φρικασσέ Το φρικασσέ (فريكسي ή فريكاسي) είναι νόστιμο ντόνατ που γεμίζεται συχνά με τόνο, αυγό, ελιές, τσίλι, και βραστή πατάτα. Συνήθως αγοράζεται από ένα παραδοσιακό Τυνήσιο πωλητή τροφίμων. Μπορεί να παρασκευαστεί στο σπίτι ή σε εστιατόρια γρήγορου φαγητού.
Παραπομπές
Κατηγορία:Αραβική κουζίνα
Νικόλαος Κουζάνος
Βιογραφία
Γεννήθηκε το 1401 στη νότια γερμανική πόλη Cues (επαρχία Ρηνανία Παλατινάτο) ως Nikolaus Cryfftz από πατέρα έμπορο. Το επίθετό του χρησιμοποίησε για τελευταία φορά το 1430, προτιμώντας το λατινικό Cusano, που τόνιζε τον τόπο καταγωγής του, εξ ου και η ελληνική μετάφραση Κουζάνος.
Τέλειωσε το γυμνάσιο στη Χαϊδελβέργη και στην Πάντοβα απ' όπου πήρε πτυχίο Νομικής κι εκκλησιαστικού δικαίου. Στην πόλη αυτή γνώρισε και τον κατοπινό φίλο και σύμμαχό του Τζουλιάνο Τσεζαρίνι. Επέστρεψε το 1425 στη Γερμανία για να σπουδάσει Θεολογία. Συμμετείχε στην καθολική Σύνοδο της Βασιλείας (1431-1437). Εκεί εντυπωσίασε με τις γνώσεις του και τη ρητορική του δεινότητα, κερδίζοντας την εύνοια του πάπα Ευγένιου Δ'. Μάλιστα τον υποστήριξε στη διαμάχη του ενάντια στι κίνημα της Συνόδου που υποκινούνταν από τον γερμανό βασιλιά Σιγισμόνδο. Ο πάπας τον έστειλε την άνοιξη του 1437 στην Κωνσταντινούπολη, όπου ειδοποίησε τον αυτοκράτορα Ιωάννη Η' Παλαιολόγο οτι η Σύνοδος για την Ένωση των εκκλησιών μπορεί να αρχίσει τον επόμενο χρόνο στη Φερράρα. Στη διάρκεια της αποστολής αυτής και στο πλοίο που απέπλευσε από την Κωνσταντινούπολη στις 27 Νοεμβρίου 1437, συνδέθηκε στενά με τον Βησσαρίωνα τον Τραπεζούντιο, συζήτησαν τις θεωρίες του Γεώργιου Πλήθωνα Γεμιστού και στο μεγάλο ταξίδι μελέτησε τα έργα των αρχαίων Ελλήνων φιλοσόφων και ιδιαίτερα του Πλάτωνα. Έφτασαν στη Βενετία στις 8 Φεβρουαρίου 1438. Χειροτονήθηκε ιερέας πριν το 1440.
Το 1446 έγινε Λεγάτος του Πάπα, το 1448 έγινε καρδινάλιος από τον πάπα Νικόλαο Ε' (ο μόνος Γερμανός) και το 1450 αρχιεπίσκοπος της γερμανόφωνης πόλης Μπρίξεν (Βrixen), σήμερα στη βόρεια Ιταλία. Όταν ο Βησσαρίων ανέθεσε στον Αθανάσιο Χαλκιόπουλο τη διοίκηση μοναστηριών της Καλαβρίας στη νότια Ιταλία, ο τελευταίος έγραψε το 1458 στον Κουζάνο μεταφράζοντάς του επιστολή του πυθαγόρειου Λύσι προς τον πυθαγόρειο Ίππαρχο, που είχαν ζήσει στην ίδια περιοχή (Κρότων) τον 5ο αιώνα π.Χ, κάτι που αποδεικνύει το διαρκές ενδιαφέρον του τελευταίου για τον Πλατωνισμό και τις ρίζες του.
Στην επισκοπή του στη νότια Γερμανία συνάντησε μεγάλη αντίσταση από τοπικούς ηγεμόνες που αντιστέκονταν στην εξουσία του Πάπα, απομονώθηκε για μήνες σε φρούριο και τελικά κατέφυγε διωκόμενος το 1461 στο Βατικανό, εγκαταλείποντας την προσπάθεια μεταρρύθμισης.
Φιλοσοφία
Το φιλοσοφικό του έργο έχει ως υπόβαθρο το γενικό φιλοσοφικό πλαίσιο του Σχολαστικισμού του Μεσαίωνα εκτείνεται όμως πολύ πέρα από αυτό καθώς επιχειρεί να συγκεράσει χριστιανικές με νεοπλατωνικές θέσεις. Γι' αυτό ο Κουζάνος θεωρείται ένας από τους πρόδρομους της Αναγέννησης. Ασχολήθηκε κυρίως με τη σχέση του ανθρώπου με τον Θεό και κατα πόσο μπορεί κάποιος να φτάσει στη θέωση. Πίστευε πως επειδή ο ανθρώπινος νους δεν είναι σε θέση να συλλάβει πλήρως την αλήθεια, επιτρέπεται να κάνει λογικά άλματα κι υποθέσεις, όπως δηλαδή έγραψε κι ο (ιερός) Αυγουστίνος τον 4ο αιώνα κι ο ψευδο-Διονύσιος ο Αρεοπαγίτης τον 6ο. Αυτές τις σκέψεις του αναπτύσσει στο έργο του Απολογία της σοφής αμάθειας (1449). Η μαθηματική του σκέψη τον βοήθησε να πλησιάσει πολύ τις θεωρίες του Κοπέρνικου, του Κέπλερ και του Γαλιλαίου για το σύμπαν. Στη θεωρία του της σύμπτωσης των αντιθέτων, υποστηρίζει ότι το σύμπαν εξελίσσεται συνεχώς επειδή υπάρχουν αντιθέσεις.
Πηγές
Κατηγορία:Γερμανοί φιλόσοφοι Κατηγορία:Γερμανοί μαθηματικοί Κατηγορία:Γερμανοί θεολόγοι Κατηγορία:Γερμανοί αστρονόμοι Κατηγορία:Γερμανοί διπλωμάτες Κατηγορία:Σχολαστικοί φιλόσοφοι Κατηγορία:Φιλόσοφοι της Αναγέννησης Κατηγορία:Φιλόσοφοι του 15ου αιώνα Κατηγορία:Επίσκοποι του 15ου αιώνα
Star Wars: The Bad Batch
Το Star Wars: The Bad Batch είναι μια αμερικανική σειρά κινουμένων σχεδίων που δημιουργήθηκε από τον Ντέιβ Φιλόνι για την υπηρεσία streaming Disney+. Αποτελεί μέρος του franchise Star Wars, και λειτουργεί ως συνέχεια και spin-off της σειράς Star Wars: Ο Πόλεμος των Κλώνων. Το The Bad Batch είναι παραγωγή της Lucasfilm Animation, με την Τζένιφερ Κόρμπετ ως επικεφαλής σεναριογράφο και τον Μπραντ Ράου ως επιβλέποντα σκηνοθέτη.
Ο Ντι Μπράντλεϊ Μπάκερ κάνει την φωνή των μελών του Bad Batch, μιας ομάδας επίλεκτων κλώνων στρατιωτών με γενετικές μεταλλάξεις. Εκφράζει επίσης άλλους κλώνους στη σειρά, επαναλαμβάνοντας τον ρόλο του από το Ο Πόλεμος των Κλώνων. Η Μισέλ Ανγκ πρωταγωνιστεί ως η Ομέγκα, μια γυναίκα κλώνος που εντάσσεται στην ομάδα. Η σειρά ανακοινώθηκε επίσημα από το Disney+ τον Ιούλιο του 2020 ως spin-off από το Ο Πόλεμος των Κλώνων, με τους Φιλόνι, Κόρμπετ και Ράου να συνδέονται.
Η πρώτη σεζόν του Star Wars: The Bad Batch έκανε πρεμιέρα στις 4 Μαΐου 2021 και διήρκεσε 16 επεισόδια μέχρι τις 13 Αυγούστου. Έλαβε θετικές κριτικές από κριτικούς. Μια δεύτερη σεζόν, που αποτελείται επίσης από 16 επεισόδια, έκανε πρεμιέρα στις 4 Ιανουαρίου 2023 και θα ολοκληρωθεί στις 29 Μαρτίου.
Παραπομπές
Κατηγορία:Τηλεοπτικές σειρές της Lucasfilm Κατηγορία:Τηλεοπτικές σειρές Star Wars κινουμένων σχεδίων Κατηγορία:Τηλεοπτικές σειρές επιστημονικής φαντασίας κινουμένων σχεδίων Κατηγορία:Τηλεοπτικές σειρές του Disney+ Κατηγορία:Σελίδες με μη επιθεωρημένες μεταφράσεις
Θησέας Λεχόβου
Ο Αθλητικός Μορφωτικός Σύλλογος "Θησέας" Λεχόβου (Α.Μ.Σ. Θησέας) ιδρύθηκε το 1926 ως αθλητικό και πολιτιστικό σωματείο με έδρα την κωμόπολη Λέχοβο Φλώρινας. Μεταπολεμικά πέρασε μια περίοδο αδράνειας. Η πυρπόληση του Λεχόβου από τους Γερμανούς το 1943 και η δύσκολη μεταπολεμική περίοδος δεν απέτρεψαν την αθλητική δραστηριότητα.
Ο Θησέας αποτελεί το μοναδικό αθλητικό σωματείο της κωμόπολης. Το όνομα του δόθηκε από το ψευδώνυμο ενός Λεχοβίτη μακεδονομάχου (καπετάν Θησέας). Έχει χρώματα πορτοκαλί και μπλε.
Τμήμα χάντμπολ
Από τα μέσα της δεκαετίας του '90 ο Θησέας δημιούργησε τμήμα χάντμπολ, ρίχνοντας το βάρος στα τμήματα υποδομής αγοριών-κοριτσιών. Το άθλημα αυτό είναι ιδιαίτερα διαδεδομένο στη Δυτική Μακεδονία και βρήκε ανταπόκριση στον κόσμο της κωμοπόλης.
Η ανδρική ομάδα του συλλόγου είναι η πιο δημοφιλής. Σύντομα άρχισε να ξεφεύγει από τα τοπικά πλαίσια και το 2006 κατέκτησε τον τίτλο στο περιφερειακό πρωτάθλημα και ανέβηκε στη Β΄ Εθνική. Το 2006-07 μετείχε στο πρωτάθλημα Β΄ Εθνικής αλλά δεν κατάφερε να ξεχωρίσει. Υποβιβάστηκε, τερματίζοντας στην τελευταία θέση. Όμως, συνέχισε να έχει υψηλούς στόχους. Το 2008 διεκδίκησε ξανά την άνοδό της στη Β΄ Εθνική, αλλά στον αγώνα μπαράζ για την άνοδο ηττήθηκε με 27-22 από τη "Δράμα 1986".
Ο Θησέας έχει ισχυρό τμήμα υποδομής στο χάντμπολ και το 2009 η εφηβική ομάδα έφτασε στην τελική φάση του πανελληνίου πρωταθλήματος, όπου τερμάτισε στην 8η θέση.
Κλειστό Γυμναστήριο
Το τμήμα χάντμπολ στεγάζεται στο Κλειστό Γυμναστήριο Λεχόβου, το οποίο είναι ολυμπιακών προδιαγραφών και έχει φιλοξενήσει διεθνείς αθλητικές διοργανώσεις των Ομοσπονδιών Πετοσφαίρισης, Χειροσφαίρισης και Επιτραπέζιας Αντισφαίρισης, όπως τους Βαλκανικούς Αγώνες Χάντμπολ.
Τμήμα ποδοσφαίρου
Η ομάδα ποδοσφαίρου είναι το παλιότερο τμήμα του συλλόγου και λειτουργεί επισήμως από το 1964. Μετέχει με επιτυχία στο πρωτάθλημα Α΄ κατηγορίας της Ε.Π.Σ. Φλώρινας, όπου συνήθως τερματίζει στις μεσαίες θέσεις της βαθμολογίας. Έχει γήπεδο με χλοοτάπητα και φωτισμό, κατάλληλο για σοβαρή αθλητική δραστηριότητα. Από τον Θησέα ξεκίνησε την καριέρα του ο παλαίμαχος ποδοσφαιριστής Δημήτρης Νόλης.
Εξωτερικοί σύνδεσμοι
Κατηγορία:Αθλητικοί σύλλογοι Φλώρινας Κατηγορία:Ιδρύσεις αθλητικών συλλόγων το 1926 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1926 Κατηγορία:Ελληνικοί σύλλογοι χειροσφαίρισης
Επέτειος θανάτου
δεξιά|μικρογραφία|Ένα τζεσασάνγκ (제사상), κυριολεκτικά "τραπέζι επετείου θανάτου" - ένα τραπέζι που χρησιμοποιείται στις κορεατικές τελετές επετείου θανάτου Η επέτειος θανάτου (ή ημέρα θανάτου ) είναι η επέτειος του θανάτου ενός ατόμου. Είναι το αντίθετο των γενεθλίων. Είναι έθιμο σε πολλούς ασιατικούς πολιτισμούς, όπως το Αζερμπαϊτζάν, η Αρμενία, η Καμπότζη, η Κίνα, η Γεωργία, το Χονγκ Κονγκ, η Ταϊβάν, η Ινδία, η Μιανμάρ, το Ιράν, το Ισραήλ, η Ιαπωνία, το Μπαγκλαντές, η Κορέα, το Νεπάλ, το Πακιστάν, οι Φιλιππίνες, η Ρωσία, η Σρι Λάνκα και το Βιετνάμ, καθώς και σε άλλα μέρη με σημαντικό πληθυσμό στο εξωτερικό, Κινέζοι, Ιάπωνες, Εβραίοι, Κορεάτες και Βιετναμέζοι, για να παρακολουθήσουν την επέτειο κατά την οποία πέθανε ένα μέλος της οικογένειας ή άλλο σημαντικό άτομο. Υπάρχουν επίσης παρόμοια μνημόσυνα που γίνονται σε διαφορετικά χρονικά διαστήματα, όπως κάθε εβδομάδα.
Αν και είναι κατά κύριο λόγο εκδήλωση της λατρείας των προγόνων, η παράδοση έχει επίσης συνδεθεί με τον Κομφουκιανισμό και τον Βουδισμό (σε πολιτισμικούς πολιτισμούς της Ανατολικής Ασίας ) ή τον Ινδουισμό και τον Βουδισμό ( Νότια Ασία αλλά κυρίως στην Ινδία, το Νεπάλ και τη Σρι Λάνκα και τη Νοτιοανατολική Ασία ). Στον Ιουδαϊσμό (η θρησκεία της πλειοψηφίας του Ισραήλ), μια τέτοια ανάμνηση ονομάζεται yahrtzeit (μεταξύ άλλων όρων). Ο εορτασμός της Θείας Λειτουργίας στη μνήμη ενός αγαπημένου προσώπου κατά ή κοντά στην επέτειο του θανάτου του είναι επίσης μέρος της ρωμαιοκαθολικής χριστιανικής παράδοσης.
Νότια Ασία
Στην Ινδία (και στο Νεπάλ), μια επέτειος θανάτου είναι γνωστή ως shraadh (Shraaddha "श्राद्ध" στα Νεπάλ). Η πρώτη επέτειος θανάτου ονομάζεται barsy, από τη λέξη baras, που σημαίνει έτος στα Χίντι.
Shraadh σημαίνει να δίνεις με αφοσίωση ή να προσφέρεις σεβασμό. Το Shraadh είναι ένα τελετουργικό για την έκφραση των συναισθημάτων σεβασμού για τους προγόνους. Σύμφωνα με τα νεπαλικά και ινδικά κείμενα, μια ψυχή πρέπει να περιπλανηθεί στους διάφορους κόσμους μετά το θάνατο και πρέπει να υποφέρει πολύ λόγω του παρελθόντος κάρμα. Το Shraadh είναι ένα μέσο ανακούφισης αυτού του πόνου.
Ιαπωνία
Στην Ιαπωνία, η επέτειος θανάτου ονομάζεται meinichi, kishin ή kijitsu/kinichi. Οι μηνιαίες εορτές ενός θανάτου είναι γνωστές ως tsuki meinichi, ενώ οι ετήσιες επέτειοι είναι γνωστές ως shōtsuki meinichi.
Ιουδαϊσμός
Οι παρατηρητικοί Εβραίοι τον εορτασμό της yahrtzeit ( Yiddish   ) του θανάτου γονέων, αδελφών, συζύγων ή παιδιών σύμφωνα με το εβραϊκό ημερολόγιο. Η κύρια εορτή περιλαμβάνει την απαγγελία της προσευχής kaddish, και ένα ευρέως διαδεδομένο έθιμο είναι να ανάβουμε ένα ειδικό κερί που καίει για 24 ώρες, που ονομάζεται κερί yahrtzeit.
Κορέα
Στην Κορέα, οι τελετές λατρείας των προγόνων αναφέρονται με τον γενικό όρο jerye ( 제례/祭禮). Αξιοσημείωτα παραδείγματα jerye περιλαμβάνουν Munmyo jerye και Jongmyo jerye, οι οποίες εκτελούνται περιοδικά κάθε χρόνο για τιμούσαν Κομφούκιου μελετητές και βασιλιάδες των αρχαίων χρόνων, αντίστοιχα.
Η τελετή που πραγματοποιείται στην επέτειο του θανάτου ενός μέλους της οικογένειας ονομάζεται gije ( 기제/忌祭), και γιορτάζεται από τις οικογένειες ως ιδιωτική τελετή. Για τέτοιες περιπτώσεις, οι γυναίκες της οικογένειας προετοιμάζουν παραδοσιακά ένα περίτεχνο σετ πιάτων, όπως tteok, jeon, jeok και ούτω καθεξής.
Φιλιππίνες
Στις Φιλιππίνες, η κηδεία είναι μόνο ένα μέρος μιας περίτεχνης παράδοσης πένθους. Για εννέα ημέρες μετά την κηδεία έχει πραγματοποιηθεί, εννιάμερα οι προσευχές προσφέρεται σε μια πρακτική που ονομάζεται pasiyam (αν και μερικοί ξεκινήσει η πρακτική η νύχτα μετά το θάνατο). Επίσης συνηθίζεται να δίνεται άλλη λειτουργία την τεσσαρακοστή ημέρα μετά το θάνατο, καθώς παραδοσιακά πιστεύεται ότι οι ψυχές των νεκρών περιπλανιούνται στη Γη για σαράντα ημέρες.
Ένα χρόνο μετά το θάνατο, η πρώτη επέτειος θανάτου ( Tagalog , κυριολεκτικά «κατέβασμα πένθους») τιμάται με την τελική λειτουργία. Μετά το babang luksa, ο σύζυγος του αποθανόντος μπορεί να ξαναπαντρευτεί και η οικογένεια μπορεί και πάλι να διοργανώσει γιορτές γενεθλίων και να παρευρεθεί σε πάρτι. Τα διάφορα μη πολύτιμα αντικείμενα του νεκρού θα καούν συμβολικά για να αναπαραστήσουν τους πενθούντες να μπορούν να συνεχίσουν τη ζωή τους. Το Babang luksa τιμάται συνήθως με ένα γεύμα και προσευχές (" padasal ") για τον αποθανόντα. Για ένα χρόνο μετά τον θάνατο, οι θρηνητές ντύνονται ολόμαυρα ή φορούν μια μαύρη καρφίτσα ως ανάμνηση κατά την καθημερινή τους ζωή. Μετά το babang luksa, οι πενθούντες μπορεί να επιστρέψουν ξανά στο κανονικό τους ντύσιμο, αν και ανάλογα με τις περιστάσεις, ορισμένοι μπορεί να επιλέξουν να φορούν την πένθιμη ενδυμασία τους για μεγαλύτερες περιόδους.
Αν και μόνο η πρώτη επέτειος του θανάτου γιορτάζεται ειδικά, οι Φιλιππινέζοι τιμούν περαιτέρω τους θανάτους όλων των προγόνων τους στους τάφους τους την Ημέρα των Αγίων Πάντων (1 Νοεμβρίου) και την Ημέρα των Ψυχών (2 Νοεμβρίου).
Βιετνάμ
Στο Βιετνάμ, η επέτειος θανάτου ονομάζεται giỗ, ngày giỗ (κυριολεκτικά " giỗ ημέρα"), đám giỗ (κυριολεκτικά " giỗ τελετή"), ή bữa giỗ (κυριολεκτικά " giỗ γεύμα"). Είναι μια εορταστική περίσταση, στην οποία συγκεντρώνονται μέλη μιας ευρύτερης οικογένειας. Τα θηλυκά μέλη της οικογένειας παραδοσιακά περνούν όλη την ημέρα μαγειρεύοντας ένα περίτεχνο συμπόσιο προς τιμήν του νεκρού ατόμου, το οποίο στη συνέχεια θα απολαύσουν όλα τα μέλη της οικογένειας. Επιπλέον, καίγονται ραβδιά θυμιάματος προς τιμή και μνήμη του νεκρού. Δεν είναι ασυνήθιστο για μια οικογένεια να γιορτάζει πολλά giỗ ετησίως, έτσι η τελετή χρησιμεύει ως χρόνος για την επανένωση των οικογενειών, όπως το βιετναμέζικο νέο έτος, Tết. Τα τελετουργικά είναι ευθύνη οποιουδήποτε κληρονομεί τα προγονικά κτήματα, συνήθως του πιο πρεσβύτερου πατρογονικού απόγονου του θανόντος.
Αν και ένα giỗ είναι συνήθως μια ιδιωτική τελετή στην οποία παρευρίσκονται μόνο μέλη της οικογένειας (και περιστασιακά επίσης στενοί φίλοι), ορισμένες τιμούνται από μεγάλα τμήματα του πληθυσμού. Η μνήμη των Hung Kings ( Giỗ tổ Hùng Vương ), οι θρυλικοί ιδρυτές του πρώτου βιετναμέζικου βασιλείου στο μακρινό παρελθόν του Βιετνάμ και των αδελφών Trung συμμετέχουν ευρέως. Τον Μάρτιο του 2007 Giỗ tổ Hùng Vương έγινε επίσημη αργία στο Βιετνάμ. Όπως σε όλες τις παραδοσιακές εκδηλώσεις μνήμης, χρησιμοποιείται το βιετναμέζικο ημερολόγιο, εκτός από τους Βιετναμέζους Καθολικούς που τιμούν τη νεκρή επέτειο στο Γρηγοριανό ημερολόγιο.
Στη βιετναμέζικη κουλτούρα, ορισμένα ειδικά, παραδοσιακά πιάτα (ιδιαίτερα επιδόρπια) παρασκευάζονται μόνο για συμπόσια επετείου θανάτου. Επιπλέον, παρασκευάζονται και αγαπημένα φαγητά του αποθανόντος που τιμάται. Το κοτόπουλο, ένα ιδιαίτερα πολύτιμο κρέας στο Βιετνάμ, μαγειρεύεται συχνά επίσης. Στο κεντρικό Βιετνάμ, μικρά γεμιστά κολλώδες ρύζι αλεύρι μπάλες τυλιγμένο σε φύλλα που ονομάζεται bánh ít είναι ένα τέτοιο πιάτο. Επειδή η προετοιμασία τόσων πολλών σύνθετων πιάτων είναι χρονοβόρα, ορισμένες οικογένειες αγοράζουν ή προσλαμβάνουν τροφοδοτικά για να προετοιμάσουν ορισμένα πιάτα. Είναι επίσης σύνηθες να παρασκευάζεται ένα μαλακό αυγό και στη συνέχεια να δίνεται στον μεγαλύτερο εγγονό.
Εξωτερικοί σύνδεσμοι
Κατηγορία:Πολιτισμός της Ασίας Κατηγορία:Επέτειοι Κατηγορία:Λήμματα που περιέχουν κείμενο στα ιαπωνικά